钦定古今图书集成/明伦汇编/闺媛典/第315卷 > 皇清四十八 > 陈晋言妻钱氏
## 钦定古今图书集成/明伦汇编/闺媛典/第315卷 > 皇清四十八 > 陈晋言妻钱氏

按《淮安府志》：“钱氏，清河人，山阳陈晋言妻。归三年，夫病，刲股不效。及亡，氏年二十二，二子长方二岁，次甫弥月，极力孝养翁姑，不以家贫少怠。持身严肃，与人和平，子长力教之。翁姑病，汤药必亲刲股杂药中以进。翁姑相继没，拮据丧葬。康熙己丑，无疾终，众号哭复苏，曰：‘我已去，汝等何唤我？时僧在旁诵经，问经完否’” ，乃瞑目。